cyanic-selkie/wikianc huggingface dataset:
உருபீடியம் ஐதரைடு
மேற்கோள்கள்
பகுப்பு:உருபீடியம் சேர்மங்கள் பகுப்பு:உலோக ஐதரைடுகள்
ஹேரி ட்ராட்
ஜார்ஜ் ஹென்றி ஸ்டீவன்ஸ் " ஹாரி " ட்ராட் (George Henry Stevens "Harry" Trott 5 ஆகஸ்ட் 1866 - 9 நவம்பர் 1917) ஒரு முன்னாள் ஆத்திரேலிய துடுப்பாட்ட வீரர்  ஆவார். இவர் 1888 மற்றும் 1898 ஆம் ஆண்டுகளுக்கு இடையில் பன்முக வீரராக 24 தேர்வுத் துடுப்பாட்டப் போட்டிகளில் விளையாடினார். ட்ராட் ஒரு சிறந்த மட்டையாளர், சுழற்பந்து பந்து வீச்சாளர் மற்றும் சிறந்த களத் தடுப்பாளர் என்றாலும், இவர் தலைவராகவே பரவலாக அறியப்படுகிறார். "
ட்ராட் 1888 ஆம் ஆண்டில், இங்கிலாந்து சுற்றுப்பயணத்தில் தேர்வுத் துடுப்பாட்டப் போட்டியில் அறிமுகமானார், மேலும் மூன்று முறை (1890, 1893 மற்றும் 1896 ஆம் ஆண்டுகளில்) இங்கிலாந்திற்கு சுற்றுப்பயணம் மேற்கொண்டு, ஒவ்வொரு தொடரிலும் 1000 க்கும் மேற்பட்ட ஓட்டங்களை எடுத்துள்ளார். 1896 சுற்றுப்பயணத்திற்காக, ட்ராட் தனது அணியினரால் தலைவராகத் தேர்ந்தெடுக்கப்பட்டார். இங்கிலாந்து தொடரில் இரண்டு தேர்வுத் துடுப்பாட்டப் போட்டிகளில் ஒன்றை வென்றது மற்றும் தி ஆஷஸை தக்க வைத்துக் கொண்ட போதிலும், ஒரு தலைவராக ட்ராட்டின் திறன் மிகவும் மதிக்கப்பட்டது. 1897-98 ஆம் ஆண்டில் இங்கிலாந்துத் துடுப்பாட்ட அணி ஆத்திரேலியாவில் சுற்றுப் பயணம் செய்து விளையாடியது. ஐந்து தேர்வுத் துடுப்பாட்டப் போட்டிகள் கொண்ட அந்த தொடரினை ஆத்திரேலிய அணி 4 போட்டிகளில் வென்று கைப்பற்றி ஆஷஸ் கோப்பையினை மீண்டும் வென்றது. ஆஸ்திரேலியக் கூட்டமைப்பு ஒரு விவாதத்தில், ட்ரொட்டினை ஒரு "தேசிய நிறுவனம் (அணி தேசத்தின் சொத்து)" என்றும் இவரது குழு இந்தக் கூட்டமைப்பினை விட ஆஸ்திரேலிய இதயங்களுக்காக அதிகம் செய்ததாக" பாராட்டப்பட்டது.
ஒரு கடுமையான உளப் பிறழ்ச்சியால் தனது 31 ஆம் வயதில் தேர்வுத் துடுப்பாட்டத்தில் இருந்து ஓய்வு பெற்றார். 1898 இல் தொடர்ச்சியான வலிப்புத்தாக்கங்களுக்குப் பிறகு, இவர் தூக்கமின்மை, உணர்வின்மை மற்றும் நினைவாற்றல் இழப்பு ஆகியவற்றால் அவதிப்பட்டார். ஒரு வருடத்திற்கும் மேலாக ஒரு மனநல மருத்துவமனையில் சிகிச்சை எடுத்துக் கொண்டார். இவர் வீடு திரும்பிய பிறகு, இவர் இறுதியில் துடுப்பாட்டத்திற்குத் திரும்பினார், மேலும் தனது மாநிலமான விக்டோரியா மற்றும் தெற்கு மெல்போர்னுக்காக தொடர்ந்து விளையாடினார். ட்ராட் ஓய்வு பெற்ற பிறகு, விக்டோரியாவின் தேர்வாளராக பல ஆண்டுகள் பணியாற்றினார். புற்றுநோயால் 52 ஆம் வயதில் இறந்தார்.
ஆரம்பகால வாழ்க்கை மற்றும் தொழில்
1886 ஆம் ஆண்டில் புத்தாண்டு தினத்தில் விக்டோரியாத் துடுப்பாட்ட அணி சார்பாக ஆத்திரேலிய லெவன் அ னிக்கு எதிரான முதல் தரத் துடுப்பாட்டப் போட்டியில் இவர் அறிமுகமானார். அந்தப் போட்டியில் இறுதிவரை ஆட்டமிழக்காமல் 18 ஓட்டங்களை எடுத்தார். இரண்டு மாதங்களுக்குப் பிறகு, இவர் தனது முதல் காலனித்துவ போட்டியில், தெற்கு ஆஸ்திரேலியாவுக்கு எதிராக அடிலெய்ட் ஓவலில் விளையாடினார்.
சார் வெடிகுண்டு
சார் வெடிகுண்டு (Tsar Bomba Царь-бомба) என்பது ஏஎன்602 என்னும் அணு வெப்பாற்றல் வெடிகுண்டின் அடை பெயரும், இதுவரை வெடிக்க வைக்கப்பட்ட அணுக் குண்டுகளில் மிகச் சக்தி வாய்ந்ததும் ஆகும். இது குஸ்கினாசின் தாய் என்றும் அழைக்கப்படும். இதன் அர்த்தம் 'இதற்கு முன் காணப்படாத ஒன்று' என்பதாகும்.
வெளியிணைப்புக்கள்
பகுப்பு:அணு ஆயுதங்கள்
உதவிப் பேராசிரியர்
உதவிப் பேராசிரியர் (Assistant Professor) என்பது, முக்கியமாக அமெரிக்கா மற்றும் கனடாவில் உள்ள பல்கலைக்கழகங்கள் அல்லது கல்லூரிகளில் பயன்படுத்தப்படும் இணைப் பேராசிரியரின் தரத்திற்குக் கீழே உள்ள ஒரு பேராசிரியர்களுக்கான கல்வித் தரநிலையாகும். இந்தியப் பல்கலைக்கழகங்கள் மற்றும் கல்லூரிகளிலும் இந்த தர நிலையே பின்பற்றப்படுகிறது.
கண்ணோட்டம்
உதவிப் பேராசிரியர் எனும் கல்லூரிகளில் ஆசிரியத் தொடக்க நிலை பொதுவாக முனைவர் பட்டம் பெற்ற பிறகு வழங்கப்படுகிறது. பொதுவாகப் பல ஆண்டுகள் ஒன்று அல்லது அதற்கு மேற்பட்ட முநிநிலை ஆய்வாளர் பதவிகளை வகித்த பிறகு வழங்கப்படுகிறது. இது பெரும்பாலான பல்கலைக்கழகங்களில் இணைப் பேராசிரியர் பதவிக்குக் கீழ் நிலையில் உள்ள நிலையாகும். மேலும் பெரும்பாலான பொதுநல வாயப் பல்கலைக்கழகங்களில் விரிவுரையாளர் பதவிக்குச் சமமானதாகும். அமெரிக்க ஐக்கிய நாடுகளில் உதவிப் பேராசிரியர் என்பது ஆசிரியப் பணிக்கால நிலையில் பெரும்பாலும் முதல் நிலையாக உள்ளது. பொதுவான பேராசிரியர் வரிசையானது உதவிப் பேராசிரியர், இணைப் பேராசிரியர் மற்றும் பேராசிரியர் என முன்னேற்ற நிலையினை கொண்டுள்ளது. 7 ஆண்டுகள் உதவிப் பேராசிரியர்கள் பணிக்காலத்தை நிறைவு செய்தவர் இணைப் பேராசிரியராகப் பதவி உயர்வு பெறலாம்.
நூற்றுக்கணக்கான விண்ணப்பதாரர்களுடன், காலியாக உள்ள பணிக்கால உதவிப் பேராசிரியர் பணியிடங்களுக்கு அதிக தேவை உள்ளது. முனைவர் பட்டம் பெற்றவர்களில் 20% க்கும் குறைவானவர்கள் பட்டப்படிப்புக்குப் பிறகு உதவிப் பேராசிரியர் பதவிக்கு மாறுகிறார்கள்.
ஒப்பீடு
அட்டவணை பாரம்பரிய முக்கிய அமைப்புகளின் பரந்த கண்ணோட்டத்தை அளிக்கிறது, ஆனால் இந்த அமைப்புகள் அல்லது பிற தலைப்புகளின் கலவையைப் பயன்படுத்தும் பல்கலைக்கழகங்கள் உள்ளன. பொதுநல வாய நாடுகளில் உள்ள சில பல்கலைக்கழகங்களும் காமன்வெல்த் முறைக்குப் பதிலாக வட அமெரிக்க முறையை முழுவதுமாக ஏற்றுக்கொண்டன.
மேற்கோள்கள்
பகுப்பு:கல்வி நிலைகள்
இணை கேடயச்சுரப்பி புற்றுநோய்
இணை கேடயச்சுரப்பி புற்றுநோய் (அ) பராதைராய்டு புற்றுநோய் என்பது பாராதைராய்டுச் சுரப்பிகளில் தோன்றும் புற்றுநோயாகும். இச்சுரப்பி, உடலில் சுண்ணாம்புச் சத்தினைக் கையாளும் சுரப்பிகளாகும். மொத்தம் நான்கு சிறு பாராதைராய்டுச் சுரப்பிகள் தைராய்டுச் சுரப்பியின் மேல், ஒவ்வொரு பக்கமும், இரண்டு என உள்ளன. இவை கொண்டைக் கடலை அளவு சிறிதாக இருக்கும்.
தளர்ச்சி, மலச்சிக்கல், எலும்பு முறிவு, அதிகத் தாகம், அடிக்கடிச் சிறுநீர் போதல், சுரப்பியில் கல், பசியின்மை, வாந்தி, குமட்டல் முதலியனப் புற்றுநோயின் முக்கிய அறிகுறிகளாகும். ஆரம்ப நிலையில் இந்நோயினைக் கண்டு கொள்வது கடினம். மருத்துவர் உடலையும் கழுத்தினையும் அழுத்திப் பார்த்துப் புற்று உள்ளதென்பதை அறிந்துகொள்வார். குருதியில் இணைகேடய இயக்குநீர், சுண்ணாம்புச் சத்து அளவுகள் மூலம் கண்டறியப்படுகிறது. அணுக்கரு மருத்துவமும்-செசுடாம்பின் இசுகேன்-மீயொலி படமும் புற்றினை அறிய உபயோகப்படுத்தப்படுகிகின்றன.
மருத்துவம்
உயர் சுண்ணாம்புச் சத்தினைச் சரிசெய்யப் பொட்டசியம் நைட்ரேட்டு பயன்படுத்தப்படுகிறது. பாமிட்ரோனேட்டு எலும்பு மெலிவினையும், சுண்ணாம்புச் சத்து உடல் ஏற்றுக் கொள்ளுவதனையும் கட்டுப்படுத்துகிறது. பிஸ்பாசுபோனேற்று நரம்பு வழியாகச் செலுத்தப்படுகிறது. அறுவை மருத்துவம் எளிது. மேலே கூறிய மருந்துகளும், கதிர் மருத்துவமும் சிகிச்சையளிக்கப் பயன்படுத்தப்படுகின்றன. மெதுவாக வளரும் இந்நோயினை மருத்துவத்தால் கட்டுபடுத்த முடியும். இந்நோய் நுரையீரல், எலும்பிற்கும் பரவலாம். இப்புற்றுநோயால் பாதிப்படைந்தவர்கள் இறப்பு ஏற்படும் நிலை உயர் கால்சியத்தால் நிகழ்கிறது. புற்றால் அல்ல. இப்புற்றுநோயானது சிகிச்சைக்குப்பின் மறுபடியும் வரலாம். அப்போது அறுவை சிகிச்சைப் பயனளிக்கக்கூடும். தொண்டைக் கரகரப்பு, தொற்றுநோய், குறை கால்சியம் ஆகியவை இந்நோய்க் கண்டவர்களில் காணப்படும் பிற கூறுகளாகும். கழுத்தில் கட்டி இருந்தால் மருத்துவரை நாடி நலம் பெறலாம். இது, 30 வயதினைக் கடந்த ஆண், பெண் என இருபாலினரிடமும் காணப்படும் மிகவும் அரிதானப் புற்று நோயாகும். இந்நோய் நிகழ்வதற்கான காரணங்கள் தெரியவில்லை. கழுத்தில் கதிர் வீச்சினைப் பெற்றவர்களிடம் இந்நோய் வர வாய்ப்புகள் அதிகம். நாளமில்லாச் சுரப்பியில் புதுவளர்ச்சி உள்ளவர்களிடமும் இந்நோய் வளர வாய்ப்புகள் சற்று அதிகம்.
அறிகுறிகள்
குருதியில் அதிக அளவுச் சுண்ணாம்புச் சத்துக் காணப்படும். இது பல உறுப்புக்களையும் பாதிக்கும். எலும்பில் வலிக் காணப்படும்.
பகுப்பு:நோய்கள் பகுப்பு:நோய்களுக்கான வார்ப்புருக்கள் பகுப்பு:புற்றுநோய்கள்
டாம் ரீகன்
ரீகன் விலங்குரிமை தத்துவம் பற்றிய பல புத்தகங்களை எழுதியவர். இதில் நவீன விலங்குரிமை இயக்கத்தில் குறிப்பிடத்தக்க தாக்கத்தை ஏற்படுத்திய சில ஆய்வுகளில் ஒன்றான தி கேஸ் ஃபார் அனிமல் ரைட்ஸ் (1983) என்ற நூலும் அடங்கும். இவற்றில், மனிதர்களைப் போலவே, மனிதரல்லாத விலங்குகளையும் "ஒரு-வாழ்வின்-குடிகள்" என்ற கோட்பாட்டைக் கொண்டு சமமாக நோக்குமாறு அவர் வாதிடுகிறார். மேலும் மனிதர்களுக்குள் பகுத்தறிவுத் திறனைப் பொருட்படுத்தாமல் அனைவருக்கும் சமமாக மதிப்பளிக்க முனைவோமாயின் அதுபோலவே மனிதரல்லா விலங்குகளிலும் அவற்றின் பகுத்தறிவுத் திறனைப் பொருட்படுத்தாது சமமதிப்பு அளித்தல் வேண்டும் என்பதை தொளிவுறுத்துகிறார்.
1985-ம் ஆண்டு முதல், அவர் தனது மனைவி நான்சியுடன் இணைந்து கலாச்சார மற்றும் விலங்குகள் அறக்கட்டளை என்ற ஒரு இலாப நோக்கற்ற அமைப்பின் இணை-தலைவராகப் பணியாற்றினார். இது "விலங்குகள் மீதான நேர்மறையான அக்கறையால் ஒன்றுபட்ட அறிவுசார் மற்றும் கலை முயற்சிகளின் வளர்ச்சியை வளர்ப்பதில் உறுதி கொண்ட ஓர் அமைப்பு" என்று அறியப்படுகிறது.
உலக நனிசைவ அமைப்பு ரீகனை "ஒரு கொள்கை உறுதிகொண்ட நனிசைவ விலங்குரிமை ஆர்வலர்" என்று நினைவுகூறுகிறது.
ஒரு-வாழ்வின்-குடிகள் கோட்பாடு
ரீகன் தனது தி கேஸ் ஃபார் அனிமல் ரைட்ஸ் (1983) என்ற நூலில் மனிதரல்லா விலங்குகளை "ஒரு வாழ்வின் குடிகள்" ("subjects-of-a-life") என்று பெயரிட்டு அழைத்து அவற்றிற்கு பிறவியிலேயே உரிமை உண்டு என்கிறார். அறிதிற ஆற்றல் சார்ந்த திறன்கள் உள்ளதனாலேயே மனிதர்களுக்கு தார்மீக உரிமை உண்டென்று நாம் கருதுவதால் அதற்கு ஒத்த அறிவாற்றல் திறன் கொண்ட உணர்திற உயிர்களான மனிதரல்லா விலங்குகளுக்கும் தாரிமீக உரிமைகள் உண்டு என்று அவர் நிறுவுகிறார். மனிதர்கள் மட்டுமே தார்மீக முகவர்களாக செயல்பட்டாலும், கைக்குழந்தைகள் போன்ற தார்மீக உரிமை விடயத்தில் விளிம்புநிலையிலுள்ள மனிதர்களும் குறைந்தபட்சம் அதற்கு ஒத்த விலங்குகளும் "தார்மீக சிகிச்சைக்குக் காத்திருப்போர்" அல்லது "தார்மீக நோயாளிகள்" என்ற அந்தஸ்தைப் பெறுகிறார்கள்.
... பிறருக்கு ஒரு பயன்படு பொருளாகவும் தேவையான பொருளாகவும் இருப்பதற்கு அப்பாற்பட்டு தனது வாழ்வினை இன்பமானவை என்றும் துன்பமானவை என்றும் அனுபவித்து உணரும் தன்மை கொண்டு சிந்தனை, விருப்பம்; கருத்து, நினைவகம், எதிர்காலத்தைப் பற்றிய உணர்வு; இன்பதுன்பம், வலி ஆகியவற்றை உணரக்கூடிய ஒரு உணர்வுபூர்வமான வாழ்க்கை; விருப்பம் மற்றும் தன்நலம் சார்ந்த உணர்வுகள்; தன் விருப்பத்திற்கும் நோக்கத்திற்கும் ஏற்ப செயலாற்றும் திறன்; காலப்போக்கில் உருவாகும் மனம்–உடல் சார்ந்த தன்னடையாளம்; தன்னைச் சார்ந்த தனிப்பட்ட நலன்களில் அக்கறை ஆகியவற்றைக் கொண்ட தனிப்பட்ட விலங்குகள் யாவும் ஒரு-வாழ்வின்-குடிகள் என்று கருதப்படுகின்றன.
அடிப்படையில் விலங்குகளை நாம் நடத்தும் விதம் மேம்பட வேண்டும் என்றும், சில அனுமான சூழ்நிலைகளில், மனிதன் உட்பட விலங்குகளின் நியாயமான நலனுக்குப் தனிப்பட்ட சில விலங்குகள் பயன்படலாம் என்றும் சிங்கர் கருதுகையில், நாம் மனிதர்களை நடத்துவது போலவே மனிதரல்லா விலங்குகளையும் நடத்த வேண்டும் என்று ரீகன் கூறுகிறார். விலங்குகளுக்கும் வாழ்க்கை என்ற தனிப்பட்ட குறிக்கோள் உண்டென்பதால் அது மதிக்கப்பட வேண்டும் என்றும் அதனாலேயே விலங்குகள் மனிதர்களின் தேவைக்குப் பயன்படும் கருவிகளாகக் கருதப்படக்கூடாது என்றும் கூறுவதன் வாயிலாக இம்மானுவேல் காந்து மனிதர்களுக்கு மட்டுமே பயன்படுத்திய சிந்தனையை ரீகன் விலங்குகளுக்கும் நீட்டிக்கிறார்.
வெளியிணைப்புகள்
பகுப்பு:அமெரிக்க மெய்யியலாளர்கள் பகுப்பு:விலங்குரிமை அறிஞர்கள் பகுப்பு:1938 பிறப்புகள் பகுப்பு:நனிசைவ ஆர்வலர்கள்
தாரணி தூண்கள்
வரலாறு
எஞ்சியிருக்கும் தாரணி தூண்கள் தாங் வம்சத்தின் ஆரம்பகாலத்தைச் சேர்ந்தவை. அவை தாங் வம்சத்தின் நடுப்பகுதியில் மிகவும் பிரபலமாகின. 838 முதல் 847 வரை சீனாவுக்கு வருகை தந்த யப்பானியத் துறவி என்னின் என்பவர் இந்தத் தூணகளின் இருப்பைப் பற்றி பதிவு செய்ததே முதலில் பதிவு செய்யப்பட்ட குறிப்புகளில் ஒன்றாகும்.
ஐந்து வம்சங்கள் மற்றும் பத்து இராச்சியங்கள் காலத்தில் வுயு இராச்சியத்தின் (907–978) நிறுவனர் கியான் லியு (852–932), தனது ஆட்சிக் காலத்தில் பல தாரணி தூண்களை கட்டியதாக பதிவு செய்யப்பட்டுள்ளது. பக்தியின் வெளிப்பாடாக: 911இல் ஜாக்சியன் கோவிலில் ஒன்றும், தாகியான் கோவிலில் இரண்டு தூண்களும், 913இல் தியான்சூ ரிகுவான் கோவிலில் ஒன்றும், 924இல் ஹாய்ஹூ கோவிலில் ஒன்றும் கட்டி எழுப்பினார்.
சீனாவின் தெற்கே, நவீன யுன்னானில், சீனரல்லாத இராச்சியங்களான நான்சாவோ (737-902) மற்றும் தலி (937–1253) ஆகியவற்றிற்குள் ஒரு தனித்துவமான பாணி தாரணி தூண் உருவாக்கப்பட்டது. யுன்னானிய தாரணி தூண்கள் பௌத்த உருவங்களுடன் விரிவாக சிற்பமாக வடிவமைக்கப்பட்டுள்ளன. மேலும் அவை வடக்கில் உள்ள தாங் மற்றும் படால் வம்சங்களின் தாரணி தூண்களிலிருந்து மிகவும் வித்தியாசமாக உள்ளன.
இந்தத் தூண்கள் மிங் வம்சத்தின் வழியாக (1368-1644) தொடர்ந்து அமைக்கப்பட்டன.
அமைப்பு
வலது|thumb| புத்தரின் வெற்றிச் செய்தி பொறிக்கப்பட்டு 1502 ஆம் ஆண்டில் அமைக்கப்பட்ட [[தாங்குடு தாரணி தூண்கள். இப்போது பாடிங்கில் உள்ள பண்டைய தாமரை குளத்தில் வைக்கப்பட்டுள்ளன.]] தாரணி தூண்கள் பொதுவாக எண்கோண வடிவத்தில் அமைந்துள்ளன. மேலும் அவை சீன எழுத்துக்களில் பௌத்த தாரணி அல்லது தாரணி-சூத்திரங்களுடன் பொறிக்கப்பட்டுள்ளன. அவை பௌத்த கருக்கள் அல்லது டிராகன்களின் நிவாரண சிற்பங்களால் அலங்கரிக்கப்பட்டுள்ளது. தூண் ஒரு அடிவாரத்தில் அமர்ந்திருக்கிறது. மேலும் அது ஒரு பெரிய விதானத்தால் மூடப்பட்டுள்ளது. தாரணி தூண்கள் எளிமையாக இருக்கிறது. ஒரு அடித்தளம், எண்கோண நெடுவரிசை மற்றும் ஒரு விதானம்; அல்லது பல மாடிகளைக் கொண்டது. இரண்டு அல்லது அதற்கு மேற்பட்ட நெடுவரிசைகள் ஒன்றுக்கொண்று ஒரு விதானத்தால் பிரிக்கப்பட்டுள்ளன. பல மாடி வடிவங்கள் மாதிரி பகோடாக்களை ஒத்துள்ளது.
தாரணி என்பது மந்திரங்களைப் போன்ற சமசுகிருதத்தில் எழுதப்பட்ட சிறிய மந்திரங்கள் ஆகும். தாரணி-சூத்திரங்கள் பல, பெரும்பாலும் மீண்டும் மீண்டும், தாரணி மந்திரங்களிலிருந்து உருவான விரிவான நூல்கள். தரணி தூண்களில் பொறிக்கப்பட்ட தரணி-சூத்திரங்கள் பின்வருமாறு:
பெரும்பாலான தாரணி தூண்களில், தாரணி அல்லது தாரணி-சூத்திரங்கள் சீன எழுத்துக்களில் எழுதப்பட்டுள்ளன. அசல் சமசுகிருத உரையின் ஒலிவடிவத்தில் இருக்கின்றான. எப்போதாவது தாரணி உரையில் மற்ற எழுத்து முறைகளைப் பயன்படுத்தப்பட்டிருக்கலாம்.1962 ஆம் ஆண்டில் பாடிங்கின் வடக்கே உள்ள ஒரு கிராமத்தில் இரண்டு மிங் வம்சம் தங்குட் தாரணி தூண்கள் கண்டுபிடிக்கப்பட்டன. அங்கு ஒரு முறை வெள்ளை, தூப வடிவிலான பகோடா கொண்ட ஒரு புத்த கோவில் இருந்தது. இந்த தூண்கள் தாங்குடு எழுத்துக்களில் புத்தரின் வெற்றிச் செய்தியுடன் பொறிக்கப்பட்டிருந்தன. தூண்களில் ஒன்றின் சீன கல்வெட்டின் படி, அவை ஹாங்ஷி சகாப்தத்தின் (1502) 15 வது ஆண்டின் 10 வது மாதத்தில் அமைக்கப்பட்டன, மேலும் அவை தாங்குடு எழுத்துமிறையின் சமீபத்திய அறியப்பட்ட எடுத்துக்காட்டுகளாகும்.
வெளி இணைப்புகள்
பகுப்பு:சீன மொழி வார்த்தைகளைக் கொண்ட கட்டுரைகள் பகுப்பு:சீனக் கட்டிடக்கலை
பாலுசேரி சட்டமன்றத் தொகுதி
கேரள சட்டமன்றத்திற்கான 140 தொகுதிகளில் பாலுசேரி தொகுதியும் ஒன்று. இது கோழிக்கோடு மாவட்டத்தில் உள்ள  அத்தோளி,  பாலுசேரி,  காயண்ணை,  கூராச்சுண்டு,  கோட்டூர்,  நடுவண்ணூர்,  பனங்காடு,  உள்ளியேரி,  உண்ணிக்குளம் ஆகிய ஊராட்சிகளைக் கொண்டது. இது கோழிக்கோடு மக்களவைத் தொகுதிக்கு உட்பட்டது.
சட்டமன்ற உறுப்பினர்
இந்த தொகுதியை ஏ. கே. சசீந்திரன் முன்னிறுத்துகிறார்.
சொக்கநாதப் புலவர்
சொக்கநாதப் புலவர் என்பவர் 18 ஆம் நூற்றாண்டில் பலபட்டடைச் சொக்கநாதப் புலவர் காலத்தில் வாழ்ந்த புலவர். இருவரும் வெவ்வேறு புலவர்கள் எனக் காட்டுவதற்காக ஒருவரை அவரது ஊர்ப் பெயரோடு சேர்த்துப் பலபட்டடைச் சொக்கநாதன் புலவர் எனக் குறிப்பிடலாயினர். சொக்கநாதப் புலவரின் 43 பாடல்கள் தனிப்பாடல் திரட்டு நூலில் இடம்பெற்றுள்ளன.
சொக்கநாதன் என்னும் பெயர் மதுரையில் குடிகொண்டுள்ள சிவபெருமானின் பெயர்களில் ஒன்று.
வரலாறு
தொண்டை நாட்டு வள்ளலாகத் திகழ்ந்த கறுப்பண்ணன் (கறுப்பன்) இப் புலவரைப் போற்றிய வள்ளல். கறுப்பனின் தந்தை கஸ்தூரி பூபன். இவன் ஊர் மாவை. இது இக்காலத்தில் மாவூர் என வழங்கப்படுகிறது.
புலவரைப் போற்றிய மற்றொரு வள்ளல் வேங்கடராமன். இவன் மாதை என வழங்கப்படும் வல்லக்கோட்டையில் வாழ்ந்துவந்தான். இவனும் இவனது தம்பியரும் இப் புலவரை மாவூரில் வாழ்ந்த வள்ளல் கறுப்பண்ணன் வீடு வரையில் பல்லக்கில் சுமந்து வந்து புலவருக்குப் பெருமை சேர்த்தனர். இவர் ஊர் ஊராகச் சென்று சிவபெருமானின் திருவிளையாடல் செய்திகளை இவர் வேடிக்கையாக நயம்படப் பாடியுள்ள பாங்கினை விக்கிமூலத்தில் தரப்பட்டுள்ள இவரது பாடல்களில் காணலாம்.
வில்லாலும், கல்லாலும், செருப்பாலும் அடித்தவர்களுக்கெல்லால் அருள் பாலித்துவிட்டு மலரைப் போட்ட காமனை எரித்தாயே, ஏன்? - எனக் கூறும் பாடல் (7) சுவையான பாடல்களுக்கு ஓர் எடுத்துக்காட்டு.
பகுப்பு:புலவர்கள் பகுப்பு:18 ஆம் நூற்றாண்டுத் தமிழ் நூல்கள்
விஷார் பீமேஷ்வரர் கோயில்
விஷார் பீமேஷ்வரர் கோயில் தமிழ்நாட்டில் காஞ்சிபுரம் மாவட்டம், விஷார் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பீமேஷ்வரர், ஆனந்தவல்லி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. கார்த்திகை மாதம் கார்த்திகை தீபம் முக்கிய திருவிழாவாக நடைபெறுகிறது.
மேற்கோள்கள்
பகுப்பு:காஞ்சிபுரம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நொச்சி நியமங்கிழார்
அகம் 52
என் பசலை காமநோய் என்று தாய்க்குச் சொல்லலாமா வேண்டாமா என்று இரண்டு வகையாக எண்ணிக்கொண்டிருக்காதே. என் உயிரே போனாலும் போகட்டும். சொல்லிவிடு என்று தோழியிடம் தலைவி சொல்லுகிறாள்.
வள்ளிமரம்
வள்ளிக் கிழங்கு தன் வேரில் விளையும் வள்ளிமரங்களைக் கொண்டது காதலன் ஊர். (முள்ளங்கிக் கிழங்கு வீழ்க்கும் முள்ளங்கிச்செடி போன்றது வள்ளிமரம். வள்ளிக்கிழங்கு முள்ளங்கிக் கிழங்கு போன்ற உருவில் ஆள் பருமன் இருக்கும்)
வேங்கைமரம்
வேங்கை மரத்தின் உதிர்ந்த 'பொங்கல்' பூக்கள் பொன்னின் துகள்கள் போல உதிர்ந்துகிடக்கும்.
நற்றிணை 17
தலைவி தன் தோழியிடம் சொல்கிறாள்.
பெண்களுக்கு நாணம் உயிரைக் காட்டிலும் சிறந்தது. அந்த நாணத்தைப் பொருட்படுத்தாமல் தாயிடம் 'வெற்பன் மார்பு அணங்கிற்று' என்று சொல்லிவிட்டேன்.
உள்ளுறை உவமம்
தலைகன் வெற்பில் காந்தள் பூவை ஊதும் வண்டின் இசை யாழிசை போல இருக்கும் என்னும் குறிப்பு தாயிடம் தலைவி தன் உள்ளக் கிடக்கையை வெளிப்படுத்தியதை உள்ளுறை உவமையாகக் காட்டுகிறது.
நற்றிணை 208
பிரிந்த நம்மினும் நம் தலைவர் நமக்காக இரங்கும் பண்புள்ளவர். நம் பிரிவை அவரால் தாங்கிக்கொள்ள முடியாது. இதோ பெருமழை பொழிகிறது. அவர் வந்துவிடுவார். என்று தோழி தலைவியைத் தேற்றுகிறாள்.
நற்றிணை 209
அவள் தினைப்புனம் காக்க வரவில்லை. என் உயிரை வாங்குகிறாள் - என்று தலைவன் நினைக்கிறான்.
புறம் 293
யானைமேல் ஏறிச்சென்று ஊர்களைத் தனதாக்கிக்கொள்ளும் அவன் நாணுடை மகளாகிய அவள்மேல் இரக்கம் கொண்டு தண்ணுமை முழங்க வந்து அவளுடைய பூப்புக்கு விலை தருவானோ மாட்டானோ? அவள் அளியள் (இரக்கம் கொள்ளத்தக்கவள்)
பழந்தமிழ்
இப் புலவர் தம் பாடல்களில் தொல்காப்பியத் தொடர்களையும். பழந்தமிழ்ச் சொற்களையும் விரும்பிப் பயன்படுத்தியுள்ளார்.
தொல்காப்பியத் தொடர்
உயிரினும் சிறந்தன்று நாணே - தொல்காப்பியம் 1059
உயிரினும் சிறந்த நாண் - இப்பாடலில் உள்ள தொடர்
மேற்கோள்கள்
பகுப்பு:சங்கப் புலவர்கள்
தொலைக்காட்சியில் கோவிட்-19 தொற்றுநோயின் தாக்கம்
தொலைக்காட்சியில் கோவிட்-19 தொற்றுநோயின் தாக்கம் என்பது 2019 ஆண்டில் கோவிட்-19 பெருந்தொற்றுநோய் காரணமாக தொலைக்காட்சித் துறையில் கணிசமான தாக்கத்தை ஏற்படுத்தியது ஆகும். இது அனைத்து கலைத் துறைகளிலும் அதன் தாக்கங்களை ஏட்படுத்தியது. இதன் விளைவாக பல நாடுகளில் தொலைக்காட்சி நிகழ்ச்சிகளை நிறுத்துவது அல்லது தாமதப்படுத்தபட்டு வருவாய் (உரிமைகள் மற்றும் விளம்பர விற்பனை மூலம்) மற்றும் வேலைவாய்ப்புகளில் எதிர்மறையான தாக்கங்களை ஏற்படுத்துதியது.
இது சமூக விலகல், ஊரடங்கு சட்டம் மற்றும் வீட்டிலேயே தங்குவதற்கான உத்தரவின்படி தயாரிப்பில் ஈடுபட்டுள்ள அனைவரின் பாதுகாப்பையும் மனதில் கருதி இத்தகைய நடவடிக்கைகள் மற்றும் மாற்றங்கள் செய்யப்பட்டன. இதன் விளைவாக உலகளவில் தொலைக்காட்சி நிகழ்ச்சிகளில் குறைந்தது 60% நிறுத்தப்பட்டு குறைந்தபட்சம் பாதி நிரல் 2020 ஆம் ஆண்டின் இரண்டாம் பாதியில் ஒளிபரப்ப திட்டமிடப்பட்டது.
தமிழ்நாடு
தமிழ்நாட்டில் அனைத்து தொலைக்காட்சி மற்றும் திரைப்பட படப்பிடிப்பு மற்றும் தயாரிப்புகள் 19 மார்ச் 2020 அன்று நிறுத்தப்பட்டது. இதன் காரணமாக சன் தொலைக்காட்சி, விஜய் தொலைக்காட்சி, கலர்ஸ் தமிழ் மற்றும் ஜீ தமிழ் போன்ற அலைவரிசைகள் தங்களின் பழைய தொடர்கள் அல்லது பழைய அத்தியாயங்களை மீண்டும் ஒளிபரப்பு செய்தது. இந்த கோவிட்-19 பெருந்தொற்று காரணமாக சன் தொலைக்காட்சி நிறுவனம் சாக்லேட், அழகு, தமிழ்ச்செல்வி, மின்னலே, ராசாத்தி போன்ற தொடர்களை திடீரென அதிகாரப்பூர்வமாக நிறுத்தியது. அதே போன்று விஜய் தொலைக்காட்சியிலும் அரண்மனை கிளி என்ற தொடரும் சூப்பர் சிங்கர் ஜூனியர் 7 என்ற பாட்டு போட்டி நிகழ்ச்சியும் நிறுத்தப்பட்டது.
கலர்ஸ் தமிழ் தொலைக்காட்சி தங்களின் தொடர்களை 28 மே 2020 முதல் ஒளிபரப்ப தொடங்கியது. பின்னர் சன் தொலைக்காட்சி, விஜய் தொலைக்காட்சி மற்றும் ஜீ தமிழ் போன்ற அலைவரிசைகள் 27 ஜூலை 2020 இல் முக்கியமான தொடர்களை மீண்டும் ஒளிபரப்ப தொடங்கியது.
மேற்கோள்கள்
பகுப்பு:2020 இல் தொலைக்காட்சி
அனைத்திந்தியத் தொழிற்சங்கங்களின் மத்திய அவை
வெளி இணைப்புகள்
பகுப்பு:இந்திய தொழிற்சங்கங்கள்
மேல்பென்னாத்தூர் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பி. ஆர். சுந்தரம்
'''பி. ஆர். சுந்தரம்''' (P. R. Sudaram) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும், மற்றும் தற்போதைய நாடாளுமன்ற உறுப்பினரும் ஆவார். இவர் 1996 மற்றும் 2001 ஆம் ஆண்டு நடந்த சட்டமன்றத் தோ்தல்களில், இராசிபுரம் சட்டமன்றத் தொகுதியிலிருந்து, அனைத்திந்திய அண்ணா திராவிட முன்னேற்றக் கழக வேட்பாளராகத், தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
2014 ஆம் ஆண்டு நடைபெற்ற நாடாளுமன்றத் தேர்தலில் நாமக்கல் மக்களவைத் தொகுதியிலிருந்து, இந்திய நாடாளுமன்றத்திற்குத் தேர்ந்தெடுக்கப்பட்டார்.
2021 சூலை 11 அன்று இவர் திமுகவில் இணைந்தார்.
மேற்கோள்கள்
பகுப்பு:1951 பிறப்புகள் பகுப்பு:வாழும் நபர்கள் பகுப்பு:16வது மக்களவை உறுப்பினர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:நாமக்கல் மாவட்ட நபர்கள் பகுப்பு:தமிழக அரசியல்வாதிகள் பகுப்பு:12 ஆவது தமிழ்நாடு சட்டமன்ற உறுப்பினர்கள் பகுப்பு:11 ஆவது தமிழ்நாடு சட்டமன்ற உறுப்பினர்கள்
கெல்லி கெல்லி
பார்பரா ஜீன் பிளாங்க் (Barbara Jean Blank பிறப்பு: ஜனவரி 15, 1987) ஒரு அமெரிக்க மாதிரி அழகி, நடிகை, மெய்தன்மை தொலைக்காட்சி ஆளுமை மற்றும் தொழில்முறை மல்யுத்த வீரர், அவரது கெல்லி கெல்லி எனும் மேடைப் பெயரில் மல்யுத்தப் போட்டிகளில் பங்கேற்றதன் மூலம் நன்கு அறியப்பட்டவர்.
ஆரம்ப கால வாழ்க்கை
புளோரிடாவின் ஜாக்சன்வில்லில் ஒரு யூத தந்தை மற்றும் கிறிஸ்தவ தாய்க்கு மகளாகப்பிறந்தார். பிளாங்க் ஒரு குழந்தையாக இருக்கும் போதே தொழில்முறை மல்யுத்தத்தின் ரசிகராக இருந்தார், மேலும் ஸ்டோன் கோல்ட் ஸ்டீவ் ஆஸ்டினை தனக்கு பிடித்த மல்யுத்த வீரராக கூறினார். வளர்ந்து வரும் போது, இவர் பத்து ஆண்டுகளாக சீருடர் பயிற்சிகளில் பங்கேற்றார், காயம் காரணமாக இவர் வெளியேற வேண்டிய கட்டாயம் ஏற்பட்டது. பின்னர் இவர் உற்சாகமூட்டல் துறையினைத் தேர்வு செய்து கொண்டார். இவர் பல்கலைக்கழக கிறிஸ்தவப் பள்ளியில் பயின்றார் மற்றும் எங்கிள்வுட் உயர்நிலைப் பள்ளியில் பட்டம் பெற்றார். பிளாங்க் ஜாக்சன்வில்லியில் உள்ள புளோரிடா சமுதாயக் கல்லூரியில் பயின்றார், அங்கு இவர் தொலைக்காட்சி தொகுப்பாளராக வேண்டும் என்ற நம்பிக்கையில் பத்திரிகையைப் ஒளிபரப்பு துரையினை பாடமாகப் பயின்றார். இவர் தொழில்முறை மல்யுத்தத்தில் நுழைவதற்கு முன்பு வீனஸ் நீச்சலுடைக்கு பிகினி மாதிரி அழகியாகவும்  இருந்தார்.
சான்றுகள்
பகுப்பு:வாழும் நபர்கள் பகுப்பு:1987 பிறப்புகள் பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
இந்திரா காந்தி தேசிய திறந்தநிலைப் பல்கலைக்கழகம்
இந்திரா காந்தி தேசிய திறந்தநிலைப் பல்கலைக்கழகம் (इंदिरा गाँधी राष्ट्रीय मुक्त विश्वविद्यालय) இந்தியத் தலைநகர் புதுதில்லியில் அமைந்துள்ள ஒரு தேசிய பல்கலைக்கழகம் ஆகும். இந்தியாவின் முன்னாள் பிரதம மந்திரி இந்திரா காந்தியின் பெயரைக் கொண்டிருக்கும் இப்பல்கலைக்கழகம் 1985 ஆம் ஆண்டு இந்திய நாடாளுமன்ற சட்டம் 1985 இன் இந்திரா காந்தி தேசிய திறந்தநிலைப் பல்கலைக்கழகச் சட்டம் என்ற சட்டத்தை இயற்றிய பின்னர் 2000 கோடி இந்திய ரூபாய் முதலீட்டில் நிறுவப்பட்டது.
மேற்கோள்கள்
பகுப்பு:திறந்தநிலைப் பல்கலைக்கழகங்கள் பகுப்பு:இந்திய பல்கலைக்கழகங்கள் பகுப்பு:இந்திய நடுவண் பல்கலைக்கழகங்கள் பகுப்பு:இந்திரா காந்தியின் நினைவுச்சின்னங்களும் நினைவிடங்களும் பகுப்பு:இந்தியக் கல்வி அமைச்சகம்
கச்சுப்பள்ளி ஊராட்சி
கச்சுப்பள்ளி ஊராட்சி (Katchupalli Gram Panchayat), தமிழ்நாட்டின் சேலம் மாவட்டத்தில் உள்ள கொங்கணாபுரம் வட்டாரத்தில் அமைந்துள்ளது. இந்த ஊராட்சி, எடப்பாடி சட்டமன்றத் தொகுதிக்கும் சேலம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9696 ஆகும். இவர்களில் பெண்கள் 4447 பேரும் ஆண்கள் 5249 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம் பகுப்பு:தமிழ்நாடு மாநிலத்திலுள்ள ஊர்களும் நகரங்களும்
கிழக்கு பாடணவாடி ஊராட்சி
கிழக்கு பாடணவாடி ஊராட்சி (East badanavadi Gram Panchayat), தமிழ்நாட்டின் திருப்பத்தூர் மாவட்டத்தில் உள்ள கண்டிலி வட்டாரத்தில் அமைந்துள்ளது. இந்த ஊராட்சி, திருப்பத்தூர் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2581 ஆகும். இவர்களில் பெண்கள் 1313 பேரும் ஆண்கள் 1268 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:திருப்பத்தூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அமராவதிபுதூர்
அமராவதிபுதூர் (ஆங்கிலம்: Amaravathipudur) இந்தியாவின் தமிழ் நாடு மாநிலத்தில் உள்ள சிவகங்கை மாவட்டம் காரைக்குடி வட்டத்தில் அமைந்துள்ளது. இது காரைக்குடி-தேவகோட்டை தேசிய நெடுஞ்சாலை 210 (NH-210) இல் தேவகோட்டை இரஸ்தாவிற்கு அடுத்து அமைந்துள்ளது. இவ்வூர் பேருந்து நிலையத்தை உள்ளூர்வாசிகள் உசிலாண்டி என்பர்.
கவிஞர் கண்ணதாசன் இவ்வூரில் உள்ள சுப்பிரமணியம் செட்டியார் குருகுலத்தில் எட்டாம் வகுப்பு வரைப் படித்தார்.
வயிநாகரம் குடும்பத்தார்
நாட்டுக்கோட்டை நகரத்தார்கள் தேவாரப்பாடல் பெற்ற தலங்கள் 274இல் 200க்கும் அதிகமான தலங்களில் திருப்பணிகள் செய்துள்ளனர். இவர்களுள் குறிப்பிட்டதக்கவர்கள் அமராவதிபுதூர் வயிநாகரம் குடும்பத்தார்.
காட்டுச் சிவன் கோயில்
காட்டுச் சிவன் கோவில் என்று அழைக்கப்படும் வாழவந்தநாயகி உடனாய வந்தருளீசுவரர் கோயில் அமராவதிபுதூரிலிருந்து இரண்டு கி.மீ தொலைவில் நடுக்காட்டில் அமைந்துள்ளது.
காந்தி சமதர்ம பாடசாலை
இது விடுதலைப் போராட்ட வீரர் பிச்சப்பா சுப்பிரமணியத்தால் 1926இல் தொடங்கப்பெற்ற பள்ளிக்கூடம். thumb|காந்தி சமதர்ம பாடசாலை
சங்கரபதிக்கோட்டை
left|thumb|250px|சங்கரபதிக்கோட்டையின் சிதிலமடைந்த காட்சி. 200 ஆண்டுகளுக்கும் மேல் பழமையான சங்கரபதிக்கோட்டை (குருகுலத்தின் பின்புறம் உள்ள பெரும் காட்டுப்பகுதியில்) அமராவதிபுதூரில் அமைந்துள்ளது. இதனை 18 ஆம் நூற்றாண்டில் சிவகங்கையை ஆண்ட முத்துவடுகநாத பெரிய உடையாத்தேவரின் படைத்தலைவராக இருந்த மருது சகோதரர்கள் (சின்னமருது மற்றும் பெரியமருது) ஆங்கிலேயர் படைகளை எதிர்த்த போது இந்த சங்கரபதிக்கோட்டையிலேயே ஆங்கிலேயர்களால் மருது சகோதரர்கள் கைதுசெய்யப்பட்டனர்.
மேற்கோள்கள்
பகுப்பு:சிவகங்கை மாவட்டத்திலுள்ள கிராமங்கள்
திருவெறும்பூர் (சட்டமன்றத் தொகுதி)
திருவெறும்பூர், திருச்சிராப்பள்ளி மாவட்டத்தின் ஒரு சட்டமன்றத் தொகுதியாகும்.
== தொகுதியில் அடங்கியுள்ள பகுதிகள் ==
பனையக்குறிச்சி, கீழமுல்லக்குடி, குவளக்குடி, வேங்கூர், நடராஜபுரம், அரசங்குடி, கிளியூர், பத்தாளப்பேட்டை, அகரம், எல்லக்குடி, ஆலத்தூர், கிழக்குறிச்சி, கீழக்கல்கண்டார்கோட்டை, சோழமாதேவி, வாளவந்தான்கோட்டை, திருநெடுங்குளம், அசூர், எலந்தப்பட்டி, கும்பக்குடி, குண்டூர், சூரியூர் மற்றும் காந்தலூர் கிராமங்கள். பாப்பாக்குறிச்சி (சென்சஸ் டவுன்), திருவெறும்பூர் (பேரூராட்சி), கூத்தப்பார் (பேரூராட்சி), கிருஷ்ணசமுத்திரம் (சென்சஸ் டவுன்), துவாக்குடி (பேரூராட்சி), நவல்பட்டு (சென்சஸ் டவுன்) மற்றும் பழங்கணங்குடி (சென்சஸ் டவுன்).
திருச்சிராப்பள்ளி (மாநகராட்சி) வார்டு எண் 7, 27 முதல் 32 வரை மற்றும் 36
வாக்காளர் எண்ணிக்கை
, 2016 அன்று முதன்மை வாக்காளர் அலுவலர் அலுவலகம், தமிழ்நாடு வெளியிட்ட பட்டியலின்படி,
வெளியிணைப்புகள்
பகுப்பு:திருச்சிராப்பள்ளி மாவட்டம் பகுப்பு:தமிழ்நாடு சட்டமன்றத் தொகுதிகள்
மே 3
வெளி இணைப்புகள்
பகுப்பு:மே பகுப்பு:ஆண்டின் நாட்கள்
இந்திய தொலைக்காட்சி அலைவரிசைகள் பட்டியல்
Iden arsaseen tolakaitchi
திரைப்படச் சேவைகள்
ஆங்கிலம்
ஹிந்தி
தமிழ்
இசைச் சேவைகள்
ஹிந்தி
வங்காளம்
மலையாளம்
தமிழ்
தெலுங்கு
செய்தி மற்றும் வியாபார சேவைகள்
ஆங்கிலம்
ஹிந்தி
வங்காளம்
கன்னடம்
பஞ்சாபி
தமிழ்
தெலுங்கு
சாகேத் குஷ்வாஹா
கல்வி
குஷ்வாஹா 1963ஆம் ஆண்டு ஆகத்து 28ஆம் தேதி இந்தியாவின் உத்தரப் பிரதேசத்தில் உள்ள கான்பூரில் உள்ள பீம்செனில் பிறந்தார். இவரது தந்தை, சுரேந்திர சிங் குஷ்வாஹா, பனாரசு இந்து பல்கலைக்கழகத்தின் இயற்பியல் துறையில் பேராசிரியராக இருந்தார். இவர் ராஞ்சி பல்கலைக்கழகம், ஜார்கண்ட் மற்றும் மகாத்மா காந்தி காசி வித்யாபீட்ம், உத்தரப் பிரதேசம் ஆகியவற்றின் துணைவேந்தராகவும் பணியாற்றியுள்ளார். சாகேத் குஷ்வாஹா விவசாயத்தில் இளநிலை (1983) மற்றும் முதுநிலை (1986) மற்றும் முனைவர் (1992) பட்டங்களை பனாரசு இந்து பல்கலைக்கழகத்தில் பெற்றுள்ளார். இவரது முனைவர் பட்ட ஆய்வு விவசாயப் பொருளாதாரம் குறித்தது.
பணி
குஷ்வாஹா நைஜீரியாவின் கூட்டாச்சிதொழில்நுட்ப பல்கலைக்கழகத்தில், மேலாண்மைப் பள்ளி புலத்தலைவராகப் பணியாற்றியுள்ளார். 2006-ல் பனாரசு இந்து பல்கலைக்கழகத்தில் பேராசிரியராக பணியில் சேர்ந்தார். 2014-ல் இவர் லலித் நாராயண் மிதிலா பல்கலைக்கழகத்தின் துணைவேந்தராக நியமிக்கப்பட்டார். இங்கு இவர் 2017 வரை பணியாற்றினார். பின்னர் 2017 முதல் 2018 வரை பனாரசு பல்கலைக்கழக ராஜீவ்காந்தி தெற்கு வளாகத்தில் பேராசிரியராகப் பணியாற்றினார். From 2017 to 2018 he served as professor-in-charge for Rajiv Gandhi South Campus Banaras Hindu University. இதனைத் தொடர்ந்து 2018ஆம் ஆண்டு ராஜீவ்காந்தி பல்கலைக்கழகத்தின் துணைவேந்தராக நியமிக்கப்பட்டார்.
மேற்கோள்கள்
பகுப்பு:Articles with hCards பகுப்பு:1963 பிறப்புகள் பகுப்பு:வாழும் நபர்கள் பகுப்பு:கல்வியியலாளர்கள்
பட்டியல் சாதியினரும் பட்டியல் பழங்குடியினரும்
thumb|Percent of scheduled tribes in India by tehsils by census 2011 பட்டியல் இனத்தவர்கள் மற்றும் பட்டியல் பழங்குடிகள் இனத்தவர்கள் (Scheduled Castes & Scheduled Tribes) என்ற சமூகத்தவர்கள் கல்வி, பொருளாதாரம், சமூகம் மற்றும் அரசியல் தகுதிகளில் இந்திய துணை கண்டத்தில் வரலாற்று ரீதியாக பாதிக்கப்பட்டவர்கள். பிரித்தானிய இந்தியாவில், இவர்களை ஒடுக்கப்பட்ட மக்கள் (Depressed Class) என்று வகைப்படுத்தி, அவர்களது பொருளாதார மேம்பாட்டிற்கு பஞ்சமி நிலங்கள் ஒதுக்கப்பட்டன.
மகாத்மா காந்தியும், அவர்பால் ஈர்க்கப்பட்ட என். எம். ஆர். சுப்பராமன் போன்றவர்கள், நாடு முமுவதும் அரிசன சேவை சங்கம் என்ற அமைப்பை நிறுவி, ஹரிசனங்களின் கல்வி மற்றும் சமூகத் தரம் மேம்பட உண்டு உறைவிடப்பள்ளிகள் மற்றும் கோயிலில் நுழைவுப் போராட்டங்கள் நடத்தினர்.
பட்டியல் சாதிகள் மற்றும் பட்டியல் பழங்குடியினர்களை இந்திய அரசியலமைப்பு  அங்கீகரித்துள்ளது.
இந்திய அரசியலமைப்பு (பட்டியல் சாதிகள்) ஆணை, ஆண்டு 1950இன் படி, இந்தியாவில் 1,108 பட்டியல் சாதிகளையும், 744 பட்டியல் பழங்குடியினங்களையும் அடையாளம் கண்டுள்ளது.
கல்வி, வேலை வாய்ப்பில் இடஒதுக்கீடு
பட்டியல் மக்கட்தொகைக்கு ஏற்ப இந்திய அரசியலமைப்புச் சட்டப்படி, கல்வி நிறுவனங்களிலும், அரசு வேலை வாய்ப்புகளிலும் பட்டியல் சாதி மக்களுக்கு 15% இட ஒதுக்கீடும், பட்டியல் பழங்குடியினர்களுக்கு 7.5% இட ஒதுக்கீடும் வழங்கியுள்ளது.
சட்டமன்ற, நாடாளுமன்ற தொகுதி ஒதுக்கீடு
பட்டியல் சாதியினர் மற்றும் பட்டியல் பழங்குடியினர் இந்திய அரசியலில் பிரதிநிதித்துவப்படுத்தும் வகையில் இந்திய நாடாளுமன்றத்திற்கு, பட்டியல் சாதியினர்க்கு 79 தொகுதிகளும், பட்டியல் பழங்குடியினர்க்கு 40 தேர்தல் தொகுதிகளும் ஒதுக்கீடு செய்யப்பட்டுள்ளன. மேலும் இந்திய மாநில சட்டமன்ற தொகுதிகளுக்கு பட்டியல் சாதியினர் மற்றும் பழங்குடியின மக்களுக்கு போதிய இட ஒதுக்கீடு வழங்கப்பட்டுள்ளது.
பட்டியல் மக்கள் நலன் மேம்படுத்த அரசின் நடவடிக்கைகள்
பட்டியல் சாதி மக்கள், பட்டியல் பழங்குடி மக்களின் நலன் காக்க இந்திய அரசியலமைப்பு மூன்று உத்திகளை இந்திய அரசுக்கும், மாநில அரசுகளுக்கும் வலியுறுத்துகிறது. அவைகள்:
தேசிய ஆணைக் குழுக்கள்
பட்டியல் மக்களின் நலன் காத்திட இந்திய அரசு, அரசியல் அமைப்பு சட்டப்படி இரண்டு சட்டபூர்வமான ஆணையங்கள் ஏற்படுத்தியுள்ளது.
பட்டியல் மக்களின் மனித உரிமைகளை காத்திட, இவ்விரு ஆணையத்தின் தலைவர்கள், தேசிய மனித உரிமைகள் ஆணையத்தின் பதவிமுறை உறுப்பினர்களாக செயல்படுகின்றனர்.
மேலும் படிக்க
பகுப்பு:தலித்தியல் பகுப்பு:இந்திய இனக்குழுக்கள் பகுப்பு:இந்திய சமூகம்
தயோகந்தக அமிலம்
ஆர்ட்ரீ-ஃபாக்/ஏபி இனிசியோ கணக்கிடுகளின் அடிப்படையில் S- அமில மாற்றியன் O- அமில மாற்றியனைவிட அதிக நிலைப்புத்தன்மையுடன் காணப்படுவதாக கருதப்படுகிறது. இவற்றைத்தவிர ஐதரசன் சல்பைடு மற்றும் கந்தக மூவாக்சைடு சேர்ந்து உருவாகும் கூட்டுவிளை பொருள் (H2S•SO3,), வெண்மை நிறத்திலான படிகத்திண்மம் ஒரு மாற்றியனாகும். இதையும் தாழ் வெப்பநிலையில் தயாரிக்கிறார்கள்.
மேற்கோள்கள்
பகுப்பு:ஐதரசன் சேர்மங்கள் பகுப்பு:கந்தக ஆக்சோ அமிலங்கள் பகுப்பு:தயோசல்பேட்டுகள்
எசுகேசு வானூர்தி நிறுவனம்
எசுகேசு வானூர்தி நிறுவனம் அல்லது எஸ்கேஎஸ் ஏர்வேஸ் (ஆங்கிலம்: SKS Airways; மலாய்: SKS Airways (KI/SJB) என்பது மலேசியா, சிலாங்கூர், சுபாங், சுல்தான் அப்துல் அஜிஸ் ஷா வானூர்தி நிலையம்; ஜொகூர் பாரு, செனாய் பன்னாட்டு வானூர்தி நிலையம் ஆகிய இரு நிலையங்களில் அலுவலகங்களைக் கொண்டு இயங்கும் ஒரு வானூர்தி நிறுவனம் ஆகும்.
கிழக்கு மலேசியாவில் உள்ள தீவுகளுக்கான பயணிகள் சேவைத் துறையை முதன்மை இலக்காகக் கொண்டுள்ளது. அண்மைய காலங்களில் விமானச் சரக்குச் சேவைத் துறையிலும் படிப்படியாக வளர்ச்சி கண்டு வருகிறது.
பொது
நவம்பர் 2017-இல், எஸ்.கே.எஸ் வானூர்தி நிறுவனம் நிறுவப்பட்டது.
15 ஜூலை 2019-இல், அந்த வானூர்தி நிறுவனம் தனது முதல் DHC 6-300 டுவின் ஓட்டர் (DHC 6-300 Twin Otter) ரக வானூர்தியைப் பெற்றது.
25 ஜனவரி 2022-இல், சுபாங், சுல்தான் அப்துல் அஜிஸ் ஷா வானூர்தி நிலையத்தில் இருந்து பங்கோர் தீவுக்கு தனது முதல் வணிக வானூர்திச் சேவையை அறிமுகப் படுத்தியது.
23 டிசம்பர் 2020-இல், தனது இரண்டாவது DHC 6-300 டுவின் ஓட்டர் (DHC 6-300 Twin Otter) ரக வானூர்தியைப் பெற்றது.
வானூர்திகள்
2021 அக்டோபர் நிலவரப்படி, எசுகேசு நிறுவனம் பின்வரும் வானூர்திகளைக் கொண்டிருந்தது :
இலக்குகள்
பிப்ரவரி 2022 புள்ளிவிரங்கள்: எசுகேசு வானூர்தி நிறுவனம் பின்வரும் திட்டமிடப்பட்ட பயணிகள் சேவைகளைச் செய்தது:
வெளி இணைப்புகள்
பகுப்பு:மலேசியாவில் போக்குவரத்து பகுப்பு:விமானசேவை நிறுவனங்கள் பகுப்பு:மலேசியா விமான நிறுவனங்கள்
அழகப்பன் நகர்
அழகப்பன் நகர் (Allhagappan Nagar) என்பது தமிழ்நாடு மாநிலத்தின் மதுரை மாவட்டத்தில் அமைந்துள்ள ஒரு புறநகர்ப் பகுதியாகும்.
மதுரை, பழங்காநத்தம், மாடக்குளம், ஜெய்ஹிந்த்புரம், சுப்ரமணியபுரம், எல்லிஸ் நகர், டி. வி. எஸ். நகர், பசுமலை, திருப்பரங்குன்றம், கோரிப்பாளையம், செல்லூர் (மதுரை), தல்லாகுளம், மதுரை, அண்ணா நகர், மதுரை, கே. கே. நகர், மதுரை, சிம்மக்கல், யானைக்கல், நெல்பேட்டை, கீழ வாசல், பாலரெங்காபுரம், அனுப்பானடி, தெற்கு வாசல், தத்தனேரி, கூடல் நகர் மற்றும் ஆரப்பாளையம் ஆகியவை அழகப்பன் நகர் பகுதிக்கு அருகிலுள்ள சில முக்கிய புறநகர்ப் பகுதிகளாகும்.
மதுரையிலிருந்து திருப்பரங்குன்றம் செல்லும் சாலைக்கு அருகில் அழகப்பன் நகர் பகுதி அமைந்துள்ளது. திருப்பரங்குன்றம் சாலையிலிருந்து அழகப்பன் நகர் செல்லும் சாலை குறுகலாக இருப்பதால், அச்சாலைகளின் சந்திப்பு போக்குவரத்து நெரிசல் மிக்கதாகக் காணப்படுகிறது.
அழகப்பன் நகர் பகுதியில் சொக்கநாதர் சுவாமியை மூலவராகக் கொண்ட மூவர் கோயில் என்ற சிவன் கோயில் ஒன்று அமையப் பெற்றுள்ளது. மூலவர் சிவலிங்கத்திற்குப் பின்புறம் விஷ்ணு, மீனாட்சி அம்மன் மற்றும் சிவன் ஆகிய மூவரும் (சிவபெருமானுக்கு மீனாட்சியம்மனை திருமணத்திற்காக விஷ்ணு தாரை வார்த்து) காட்சியளிப்பதால் இக்கோயில் மூவர் கோயில் என்றழைக்கப்படுகிறது. மேலும், சரசுவதி, இலட்சுமி மற்றும் பார்வதி ஆகிய மூவர் சன்னதிகளும் இக்கோயிலில் இடம் பெற்றுள்ளன.
அழகப்பன் நகர் பகுதியானது, மதுரை மேற்கு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
கூராச்சுண்டு ஊராட்சி
கேரளத்தின் கோழிக்கோடு மாவட்டத்தில் கொயிலாண்டி வட்டத்தில் கூராச்சுண்டு ஊராட்சி அமைந்துள்ளது. இது பாலுசேரி மண்டலத்திற்கு உட்பட்டது. கூராச்சுண்டு, காயண்ணை, காந்தலாடு, சக்கிட்டப்பாறை ஆகிய ஊர்களைக் கொண்டது. இது 72.74 சதுர கிலோமீட்டர் பரப்பளவில் அமைந்துள்ளது.
சான்றுகள்
பகுப்பு:கோழிக்கோடு மாவட்டத்தில் உள்ள ஊர்களும் நகரங்களும்
எஃப்ரைம் மொகோன்யாமா
எஃப்ரைம் மொகோன்யாமா (Ephraim Mokonyama, பிறப்பு: சூன் 22 1977), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 61 முதல்தர துடுப்பாட்டப் போட்டியில் கலந்து கொண்டுள்ளார். 1997/98 ஆண்டுகளில், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
எஃப்ரைம் மொகோன்யாமா - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 11 2011.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1977 பிறப்புகள் பகுப்பு:வாழும் நபர்கள்
பஞ்சாமிர்தம் (1978 திரைப்படம்)
பஞ்சாமிர்தம் 1978 ஆம் ஆண்டு வெளிவந்த தமிழ்த் திரைப்படமாகும். சசிகுமார் இயக்கத்தில் வெளிவந்த இத்திரைப்படத்தில் ஜெய்சங்கர், சங்கீதா மற்றும் பலரும் நடித்துள்ளனர்.
வெளி இணைப்புகள்
பகுப்பு:1978 தமிழ்த் திரைப்படங்கள்‎
தோய்முக்கு
தோய்முக்கு (Doimukh) என்பது இந்தியாவின் அருணாச்சல பிரதேசத்தில் உள்ள பபும் பரே மாவட்டத்தில் உள்ள ஒரு சிறிய நகரம் ஆகும். இது மாவட்டத் தலைமையகமான யூபியாவின் தெற்கே 18 கி. மீ. தொலைவில் அமைந்துள்ளது. இதன் அஞ்சல் குறியீடு 791112 ஆகும். அருணாச்சலப் பிரதேசத்தின் 60 சட்டமன்றத் தொகுதிகளில் இதுவும் ஒன்று. இந்தத் தொகுதியின் தற்போதைய சட்டமன்ற உறுப்பினர் (சூலை 2019 நிலவரப்படி) தன ஹாலி தாரா ஆவார். இது நிஷிமக்களின் பாரம்பரிய மற்றும் பழங்குடியினரின் இருப்பிடமாகும்.
வெளி இணைப்புகள்
பகுப்பு:அருணாசலப் பிரதேசத்திலுள்ள ஊர்களும் நகரங்களும்
மது யாதவ்
மது யாதவ் (Madhu Yadav) இந்தியப் பெண்கள் தேசிய வளைகோல் பந்தாட்ட அணியின் முன்னாள் தலைவியாவார். இந்தியன் இரயில்வே அணிக்காக விளையாடிய இவர் இந்தியாவுக்காக வீர்ர், தலைவர், பயிற்சியாளர் என அனைத்து நிலைகளிலும் பங்கேற்றுள்ளார். மத்தியப் பிரதேச மாநிலம் சபல்பூரைச் சேர்ந்தவரான இவர் 1982 ஆம் ஆண்டு நடைபெற்ற ஆசிய விளையாட்டுப் போட்டியில் தங்கப் பதக்கம் வென்றார். ஓய்வுக்குப் பிறகு இவர் சில காலம் அணியின் பயிற்சியாளராகவும் இருந்தார். 2000 ஆம் ஆண்டு இவருக்கு அருச்சுனா விருது வழங்கப்பட்டது. இந்திய வளைகோல் பந்தாட்ட மேலாண்மைக் குழுவின் உறுப்பினராகவும் மது யாதவ் தேர்ந்தெடுக்கப்பட்டார்.
மேற்கோள்கள்
பகுப்பு:இந்திய வளைதடிபந்தாட்ட வீரர்கள் பகுப்பு:அருச்சுனா விருது பெற்றவர்கள் பகுப்பு:மத்தியப் பிரதேச நபர்கள்
ஒரு நாள் ஒரு கனவு
கதாநாயகி சோனியா அகர்வால் பணத்தையே பெரிதாக எண்ணும் சகோதர்களுடன் பிறந்தவர். கதாநாயகன் ஸ்ரீகாந்த் பாசமே பெரிது என்று பாசமழை பொழியும் சகோதரிகளுடன் பிறந்தவர். இருவருக்கும் இடையியே தோன்றும் மோதல், சவால் மற்றும் காதல்தான் ஒரு நாள் ஒரு கனவு படத்தின் கதை.
இயக்குனர் பாசில் சாதாரணமான ஒரு கதையையும் அழுத்தமான காட்சியமைப்புகளால் அற்புதமான படமாக மாற்றும் வித்தை தெரிந்தவர்.
வெளியிணைப்புகள்
பகுப்பு:2005 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:ஸ்ரீகாந்த் நடித்த திரைப்படங்கள் பகுப்பு:நிழல்கள் ரவி நடித்த திரைப்படங்கள்
ஓல்கா பெரோவ்ஸ்காயா
ஓல்கா வசிலீவ்னா பெரோவ்ஸ்காயா (Olga Vasilievna Perovskaya, О́льга Васи́льевна Перо́вская, ஏப்ரல் 9, 1902–1961) ஒரு சோவியத் குழந்தைகள் எழுத்தாளர். கசாக்ஸ்தானில் பிறந்த இவரது குறிப்பிடத்தக்க படைப்பு ரெப்யாட்டா இ ஸ்வெரியாட்டா (Rebyata i Zveryata) என்பதாகும். ஓல்கா தன் குழந்தைப் பருவத்தில் தனது சகோதரிகள் சோன்யா, யூலியா மற்றும் நடாஷா ஆகியோருடன் வீட்டில் வளர்த்த காட்டு விலங்குகள் குறித்த சிறுகதைகளின் தொகுப்பு இப்புத்தகம். 1925 இல் முதலில் வெளியானது. ஸ்டாலினின் பெரும் தூய்மைப்படுத்தல் காலகட்டத்தில் ஓல்கா பத்து ஆண்டுகள் வேலை முகாம்களில் கழிக்க தண்டனை விதிக்கப்பட்டார். பின்பு இத்தண்டனை நாடு கடத்தலாக மாற்றப்பட்டது. 1940-50 காலகட்டத்தில் அவரது புத்தகங்கள் வெளியிடப்படவில்லை. ஆனால் 50களின் இறுதியில் சோவியத் அதிகாரக் கட்டமைப்பால் மீண்டும் ஏற்றுக்கொள்ளப்பட்டார். இவரது ரெப்யாட்டா இ ஸ்வெரியாட்டா ஆங்கிலம், தமிழ், மலையாளம் உட்பட பல உலக மொழிகளில் மொழிபெயர்க்கப்பட்டுள்ளது. தமிழில் “குழந்தைகளும் குட்டிகளும்” என்ற பெயரில் வெளியானது.
சுயேட்சை எம். எல். ஏ.
'''சுயேட்சை எம். எல். ஏ.' (Suyetchai MLA'') என்பது 2006ஆவது ஆண்டில் குரு தனபால் இயக்கத்தில் வெளியான ஒரு இந்தியத் தமிழ் அரசியல் திரைப்படமாகும். சத்யராஜ், கவுண்டமணி, மந்த்ரா, அபிதா ஆகியோர் முக்கிய கதாபாத்திரங்களில் நடித்திருந்தனர். சபேஷ் முரளியின் இசையில் உருவான இத்திரைப்படம் நீண்ட தாமதத்திற்கு பிறகு 2006 மே 5 அன்று வெளியானது.
மேற்கோள்கள்
பகுப்பு:2006 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சத்யராஜ் நடித்த திரைப்படங்கள் பகுப்பு:நாசர் நடித்த தமிழ்த் திரைப்படங்கள் பகுப்பு:கவுண்டமணி நடித்த திரைப்படங்கள் பகுப்பு:பிரகாஷ் ராஜ் நடித்த திரைப்படங்கள்
என்யா
எய்த்னே பாட்ரிசியா நி பிராவ்ணைன் (பிறப்பு 17 மே 1961), என்யா (ऍन्य) என்ற பெயரில் அறியப்படுபவர், ஒரு அயிரிசு நாட்டு வாய்ப்பாடகர், இசைக்கருவிகள் வாசிப்பாளர் மற்றும் இசையமைப்பாளர் ஆவார். சில நேரங்களில் ஊடகங்கள் அவரை அவருடைய ஆங்கில மொழிப்படுத்திய பெயரான, என்யா ப்ரென்னன் என்றே அழைப்பர்; என்யா என்ற உச்சரிப்பு அவரது தாய் மொழியான அயிரிசு மொழியில் எய்த்னே என்ற பதத்தை உச்சரிக்கும் வகையிலான சுமாரான ஒலிபெயர்ப்பு ஆகும்.
1980 ஆம் ஆண்டில் அவரது இசைப்பயண வாழ்க்கை தொடங்கியது, சில காலத்திற்கு அவர் தமது குடும்ப இசைக்குழுவான க்லான்னட் என்ற இசைக்குழுவில் சேர்ந்தார், அதற்குப்பிறகு அவர் அவரது தனிப்பட்ட இசைப்பயண வாழ்க்கையை தொடர்ந்தார். 1986 ஆம் ஆண்டில் அவர் பிபிசி தொடரான தி செல்ட்ஸ் என்ற நிகழ்ச்சியில் தொடர்ந்து பங்கேற்றதுடன் அவரது பெயர் மேலும் பரவலாக பிரபலமாயிற்று. சிறிது காலத்திற்குப் பிறகு, 1988 ஆம் ஆண்டில், அவர் வெளியிட்ட வாட்டர்மார்க் என்ற இசைத்தொகுப்பு, அனைத்துலக அளவிற்கு அவரது புகழை உயர்த்தியது மேலும் அவர் அவரது தனிப்பட்ட குரல் வளம், குரலை பதிய வைக்கும் தனிப்பட்ட பாணி, நாட்டுப்புற இன்னிசை பாடல்கள், பின்னணித் தொகுப்புகள், மற்றும் நுட்பமான எதிர் முழக்கங்களுக்கு பெயர் பெற்றவரானார்.
1990 மற்றும் தொடர்ந்து 2000 ஆண்டுகளிலும் அவரது வெற்றி நடை தொடர்ந்தது; அவரது இசைத்தொகுப்பான எ டே விதௌட் ரெயின் (மழையில்லாமல் ஒரு நாள்) 15 மில்லியன் இசைத்தட்டுப் பிரதிகள் விற்பனை ஆயின மற்றும் 2001 ஆம் ஆண்டில் உலக அளவில் மிகவும் அதிகமான இசைத்தட்டுக்களை விற்பனை புரிந்த பாடகி என்ற பெயரையும் பெற்றார். அவர் தற்பொழுது அயர்லாந்து நாட்டின் மிகவும் அதிகமாக விற்பனையாகும் தனிப் பாடகியாவார் மற்றும் யு 2 என்ற இசைக்குழுவிற்குப் பின்னால், அந்நாட்டின் மிகவும் அதிகமான அளவில் இசையை ஏற்றுமதி செய்யும் அதிகாரபூர்வமான இசைக்கலைஞராவார். 2009 ஆம் ஆண்டின் நிலவரப்படி, அவரது பாடல் தொகுப்புகள் 70 மில்லியன் இசைத்தட்டுக்களுக்கும் மேலாக விற்பனை அடைந்துள்ளன, மேலும் அமெரிக்காவில் மட்டுமே 26 மில்லியன் தொகுப்புகளுக்கும் மேல் விற்பனை ஆனது. அவரது இடைவிடாப் பணிகள், அவருக்கு இதுவரை, நான்கு கிராமி விருதுகளைப் பெற்றுத் தந்துள்ளன மற்றும் ஒரு அகாடெமி விருதுக்கு பரிந்துரை செய்யப்பட்டார். அவரது வாழ்க்கைப் பயணத்தில் இதுவரை அவர் 10 மொழிகளில் பாடல்களைப் பாடியுள்ளார்.
க்லான்னட் மற்றும் இசைமழையில் வளர்ப்பு
என்யா அயர்லாந்திலிருக்கும் கவுண்ட்டி டோனகல் சார்ந்த க்வீடோர் என்ற இடத்தில் (அயிரிசு நாட்டில் கவோத் தோபிர் என அறியப்படுவது), அயிரிசு-மொழி பேசும் இசைக்குடும்பத்தில் பிறந்த 9 குழந்தைகளில், ஆறாவது குழந்தையாகப் பிறந்தார். அயர்லாந்திலிருக்கும் அனைத்து இடங்களிலும் இசை நிகழ்ச்சிகளை நடத்திய ஒரு இசைக்குழுவில் அவருடைய பெற்றோரின் பெற்றோர் வாசித்து வந்தனர், அவரது தந்தையார் ஒரு மதுக்கடையை திறப்பதற்கு முனனால், ஸ்லீவ் போய் இசைக்குழுவின் தலைவராக செயல் புரிந்தார், மற்றும் அவரது அன்னை ஒரு நாட்டிய இசைக்குழுவில் வாசித்து வந்ததோடு, பின்னாளில் போபல்ச்கோயில் கவோத் தோபிர் என்ற அமைப்பில் இசையை கற்றுத் தரும் ஆசிரியராகவும் பணிபுரிந்தார். சிறிய வயதிலிருந்தே, என்யா க்வீடோரின் உள்ளூர் அரங்கத்தில் பல ஆங்கியக் காட்சி நிகழ்ச்சிகளை மேடையிலும் மற்றும் அவரது தாயார் மற்றும் சகோதரிகளுடன் டேர்ரிபெக் என்ற இடத்தில் அமைந்த செயின்ட் மேரியின் தேவாலயத்தில் பாடகர் குழுவிலும் பாடல்களை பாடி வந்தார். அவர் கவுண்ட்டி டோனகலில் உள்ள மில்போர்ட் என்ற ஊரில் லோரெட்டோ சமூகப்பள்ளியில் பயின்றார் மேலும் ஒரு மரபார்ந்த பியானோ இசைக்கருவியை வாசிக்கும் கலைஞராக மேல்படிப்பு படிப்பதற்கு கல்லூரியில் சேர்ந்து படித்தார், மற்றும் இசை மற்றும் நீர் வண்ணக் கரைசல் ஓவியங்கள் தீட்டும் பாணியைப் பயில்வதையும் அவர் தொடர்ந்தார். என்யாவுக்கு நான்கு சகோதரர்கள் மற்றும் நான்கு சகோதரிகள் உள்ளனர், அவர்களில் பலர் இணைந்து 1968 ஆம் ஆண்டில் அன் கிளான் அஸ் தொபீர் என்ற இசைக்குழுவை உருவாக்கினார்கள். இந்தக் குழுவின் பெயரை க்லான்னட் என்று 1970 ஆண்டுகளில் மாற்றியமைத்தார்கள்.
1980 ஆம் ஆண்டில், என்யா க்லான்னட் என்ற இசைக்குழுவில் பணியாற்றினார், இந்தக் குழுவில் அவருடன் உடன்பிறந்தவர்களான மிரே (மோயா), போல், மற்றும் சைரன் மற்றும் மாமா நோயல் மற்றும் மாமா பட்ரிக் டுக்கன் ஆகியோர் பணியாற்றினார்கள். என்யா கிரான் உள்ள் (Crann Úll) (1980) என்ற இசைத்தொகுப்பில், அந்தக்குழுவின் உறுப்பினராக 1981 ஆம் ஆண்டுவரை அவர் இல்லாவிட்டாலும், விசைப்பலகையை வாசித்தார் மற்றும் பின்னணிக்கான குரல்களை அளித்தார், மேலும் 1981 ஆம் ஆண்டில் போயம் (Fuaim) என்ற தொகுப்பை வெளியிட்ட பொழுது, அவர் படம் அதன் முகப்பு அட்டையில் வெளியானது. அதே வருடத்தில் என்யா ரகைர்னே (Ragairne) என்ற அல்டன் இசைக்குழுவிலும், உறுப்பினராக இருந்தார், அக்குழுவின் தலைவி மைரியத் நி ஹஒநைக் (Mairéad Ní Mhaonaigh) ஆவார்.
1982 ஆம் ஆண்டில், "தீம் ப்ரம் ஹார்ரிஸ் கேம்" என்ற தொகுப்பின் மூலம் க்லான்னட் புகழ் அடைவதற்கு முன்பு, அதன் தயாரிப்பாளர் மற்றும் மேலாளரான நிக்கி ரியான், அக்குழுவை விட்டு வெளியேறினார் மேலும் என்யா அவருடன் சேர்ந்து கொண்டு தமது தனிப்பட்ட இசைவாழ்க்கையை துவங்கினார். பிறகு என்யா அவருக்கு சொந்தமான "ஐக்லே ('Aigle')" என்ற பெயரில் ஒரு பாடல்களைப் பதிவு செய்யும் நிறுவனத்தை நிறுவினார், அப்பெயர் பிரெஞ்சு மொழியில் "கழுகு" என பொருள்படும்.
தனிநபராக தொழில்வாழ்க்கையை தொடங்குதல்: தி ஃப்ரொக் பிரின்ஸ் மற்றும் தி செல்ட்ஸ்
1984 ஆம் ஆண்டில் வெளியான அவருடைய டச் ட்ராவெல் என்ற இசைத்தொகுப்பில், என்யா இரு தனி இசைக்கருவி வாத்தியங்கள் சார்ந்த பாடல்வடிவங்களை அதாவது "அன் கோத் ஒன க்ஹ்ரியன்" (அயிரிசு மொழியில் "சூரியனின் அனல்காற்று") மற்றும் "மிஸ் க்ளேர் ரிமெம்பெர்ஸ்" பாடல்களை வழங்கினார். 1984 ஆம் ஆண்டில் வெளிவந்த தி பிராக் பிரின்ஸ் என்ற திரைப்படத்தில் அவர் எழுதிய பாடல்கள் அதே பெயர் கொண்ட ஒலிப்பதிவுத்தடத் தொகுப்பாக வெளிவந்தன மேலும் முதல் முதலாக அவரது பெயர் (எய்த்னே என்பதற்கு பதிலாக) என்யா என்று வழங்கியது நிலைத்து நின்றது. அதற்குப் பிறகு, 1987 ஆம் ஆண்டில், சிநீத் ஒ கண்ணோர் என்பவரின் அறிமுக தொகுப்பான தி லயன் அண்ட் தி கோப்ரா வில், என்யா தமது குரலில் படித்துக்காட்டினார். "நெவெர் கெட் ஓல்ட்" என்ற பாடலில் "நீங்கள் சிங்கம் மற்றும் பாம்பின் பாதையில் மிதித்து செல்வீர்கள்" என்ற வரிகள் கொண்ட இறைவனை துதிக்கும் பாடல்களின் 91:13 (KJV பகுதியில் வருபவை, இவ்வரிகளை என்யா படித்துக்காட்டினார் மேலும் இத்தொகுப்பின் தலைப்பானது இந்த தலைப்பின் அயிரிசு வடிவத்தின் அரைகுறையான ஆங்கில மொழிபெயர்ப்பாகும்.
1986 ஆம் ஆண்டில், தி செல்டஸ் என்ற பெயரிலான தொலைக்காட்சி விளக்கப்படத்திற்கு பிபிசி நிறுவனத்திற்காக இசையமைத்து ஒளிததடமாக வெளியிடுவதற்கான ஒப்பந்தத்தை என்யா ஏற்றுக்கொண்டார். இப்படி அவர் தயாரித்த இசை அவரது முதல் ஒற்றை தொகுப்பான என்யா (1987) என்ற ஆல்பத்தொகுப்பில் வெளிவந்தது, ஆனால் அந்நேரம் அப்பாடல்கள் மக்களின் கவனத்தை ஈர்க்கத் தவறின. அதே போல் பி பக்கத்தில் வெளிவந்த தனிப்பாடல் "எக்ளிப்சும்" என்யா 1987 ஆம் ஆண்டில் பாடிய "திரியத் அன் தோத்" என்ற ஏன்யா பாடல்தொகுப்பின் பாடலைத் தழுவியதாகும். இத்தொகுப்பில் இவரது பாடலான "ப்ரோடிசியா" என்ற பாடலின் தழுவலை அவரது அனுமதி இல்லாமல் தி ப்யூஜீஸ் என்ற இசைக்குழு "ரெடி ஓர் நாட்" என்ற தலைப்பில் தனிப்பாடலாக வெளியிட்டது (1996) பெரும் சலசலப்பை ஏற்படுத்தியது, மேலும் என்யாவின் அனுமதியுடன் மரியோ வினன்ஸ் தடமான "ஐ டோன்ட் வான்னா நோ" என்ற பி. டிட்டியின் ராப் பாடல், அப்பாடலில் அதிகாரபூர்வமாக அம்மூவரின் பெயர்களும் இடம் பெற்றிருந்தன, என்யாவைப் பொறுத்த வரை, 2004 ஆம் ஆண்டில், அமெரிக்காவில் மிகவும் உயர்ந்த விளக்க அட்டவணைக்கான தகுதியைப் பெற்று, சூடான 100 விளக்க அட்டவணையில் இரண்டாவது இடத்தை பிடித்தது.
அனைத்துலக சாதனை: வாட்டர்மார்க், ஷெபர்ட் மூன்ஸ் மற்றும் தி மெமரி ஒப் ட்ரீஸ்
1988 ஆம் ஆண்டில் வாட்டர்மார்க் என்ற பாடல்தொகுப்பில் ஒரினோகோ ஃப்லொ என்ற வெற்றிப் பாடல் (சில நேரங்களில் "செயில் எவே" என்றும் அறியப்படுவது) மூலமாக தமது வாழ்க்கைத்தொழிலில் என்யா சாதனை படைத்தார். "ஒரினோகோ ஃப்லொ", ஜே டைரி அவர்களுடன் பாடியது, மேலும் ஒரினோகோ ஸ்டுடியோவை மையமாகக் கொண்டது (இப்போது மிலோகோ ஸ்டுடியோஸ் என அறியப்படுவது), ஐக்கியப் பேரரசு நாடுகளில் முதலாவது இடத்தை பெற்றது, ஜெர்மனியில் #2 இடத்தை பிடித்தது மேலும் வாட்டர்மார்க் தொகுப்பு பதினொரு மில்லியன் நகல்கள் விற்பனை ஆயின.